Novator , fjárfestingafélag Björgólfs Thors Björgólfssonar , á von 250 milljóna dollara arðgreiðslu , um 30 milljörðum króna , frá fjarskiptafélaginu WOM í Chile . Fjármagna á arðgreiðsluna með útgáfu skuldabréfs sem unnið er að því að selja sem stendur . Erlendir fjölmiðlar greina hins vegar frá því að órói og mótmæli í Chile gæti haft áhuga á vilja fjárfesta til að lána félaginu . Byrjað hafi verið að kynna skuldabréfaútgáfuna fyrir fjárfestum í nóvember . Markaðshlutdeildin aukist úr 3% í 18% Í lánshæfismati Moody‘s á skuldabréfaútgáfunni , kemur fram að Novator hafi fjárfest 400 milljónum dollara í WOM frá árinu 2015 , nálægt 50 milljörðum króna . Novator keypti fjarskiptafélagið Nextel í Chile árið 2015 og breytti nafni þess í WOM . Markaðshlutdeild WOM hafi á því tímabili aukist úr 3% í 18% á fjarskiptamarkaði í Chile . Moodys segir að tekjur WOM hafi numið 503 milljörðum Chileskra pesóa á síðasta rekstrarári sem lauk í september 2019 , um 80 milljörðum króna , og rekstrarhagnaðurinn hafi numið 123 milljörðum pesóa , um 20 milljörðum króna . Til stendur að sækja 450 milljón dollara , um 55 milljarða króna , með skuldabréfaútgáfu sem fær lánshæfis einkunnina B1 hjá Moody‘s . WOM hyggst einnig sækja sér 150 miljónir dollara , um 18 milljarða króna , sem lánveitandinn getur óskað eftir að verði endurgreitt eftir tvö til fimm ár . Með þessu móti á að nýta 350 milljónir dollara , um 42 milljarða króna til að endurfjármagna WOM og 250 milljónir dollara til að greiða Novator arð . Sækja einnig fram í Kólumbíu Þá greina erlendir fjölmiðlar einnig frá því að WOM hafi boðið í að byggja upp 4G fjarskiptanet í Kólumbíu . Í viðtali við Viðskiptablaðið í febrúar 2018 sagði að Björgólfur Thor að hann hefði hug á frekari fjárfestingum í Suður-Ameríku og væri með til skoðunar að fjárfesta í Kólumbíu , Argentínu og Perú . „ Það liggur langljósast við að við gætum farið með sama vörumerki og viðskiptalíkan og í landinu við hliðina á . Það er ekkert þar með sagt að það gangi eftir , “ sagði Björgólfur þá um mögulega fjárfestingu í Argentínu . Novator með 3 milljarða dollara í stýringu Novator er einnig stór hluthafi í Play , stærsta fjarskiptafélagi Póllands . Moody‘s , bendir á að Novator sé með um 3 milljarða dollara af eignum í stýringu , um 360 milljarðar króna .